**A Magyar Ügyvédi Kamara Elnökségének Szakmai Álláspontja az „önálló” ügyvédi letéti megbízás kereteiről**

**Az Üttv. 2. § (2) bekezdésének g) pontja szerinti ügyvédi tevékenységgel összefüggésben történő letétkezelés úgy értelmezendő, hogy az összefüggésben lehet más ügyvédi tevékenység végzésére jogosultnak az Üttv. 2. § (1) bekezdés a-f. pontja szerinti ügyvédi tevékenységével is („*önálló*” ügyvédi letétkezelés).**

**Az „*önálló*” ügyvédi letéti megbízás magába foglalja a letét alapjául szolgáló ügylet értelmezését, a letéti szerződés szerkesztését, de legalább felülvizsgálatát és elfogadását, a letét kiadásának szükségessége felmerülése esetén a kiadás feltételeinek vizsgálatát és a kiadás vagy a kiadás megtagadása körüli, valamint a letéti szerződésben a letéteményes ügyvéd kötelezettségeként meghatározott esetleges további, az Üttv-vel összeegyeztethető ügyvédi tevékenységeket.**